《题郭进士所进万世宝鼎鉴》
宋代·林希逸

学苦功深老更癯，储闱一念许渠渠。抡才合作金闺彦，忠国无渠宝鼎书。

未见龙图携处士，但闻狗监荐相如。明时主相求贤急，指日香名入诏除。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。